open-index/open-wikipedia-markdown huggingface dataset:
ბენგალურუ

**ბენგალურუ**, ასევე **ბანგალორი** — ქალაქი ინდოეთში, კარნატაკის შტატის დედაქალაქი. მისი ბაღებისა და პარკების გამო ბენგალურუს ზედმეტსახელად *ქალაქ-ბაღს* უწოდებენ, ერთ დროს კი პენსიონერთა სამოთხეს ეძახდნენ. ბენგალურუ კარნატაკის სამხრეთ-აღმოსავლეთ ნაწილში, დეკანის ზეგანზე მდებარეობს და იგი ინდოეთის მესამე ყველაზე ხალხმრავალი ქალაქი, მსოფლიოში კი მეხუთე ყველაზე ხალხმრავალი ურბანული აგლომერაციაა. ცნობილია, როგორც ინდოეთის საინფორმაციო ტექნოლოგიების სექტორის კვანძი. იგი მსოფლიოს 10 რჩეულ სამეწარმეო ლოკაციას შორისაა.

ბენგალურუს რეგიონს სამხრეთ ინდოეთის დინასტია მართავდა, სანამ 1537 წელს ვიჯაიანაგარის დინასტიის ვასალურმა მმართველმა კემპე გოვდამ ციხესიმაგრე არ დააარსა, რაც თანამედროვე ბენგალურუს დაარსებად მიიჩნევა. შემდგომში მარათჰებისა და მოგოლების მიერ დაპყრობის შემდეგ, ქალაქი მაისურის სამეფოს დაქვემდებარებაში აღმოჩნდა. ბრიტანელების მმართველობისას ბენგალურუში სამხედრო დასახლება გაშენდა და წარმოადგენდა მაისურის სამეფო სახელმწიფოს მთავარ ქალაქს, რომელიც ბრიტანეთის ინდოეთის შემადგენლობაში მინიმალური სუვერენიტეტით არსებობდა. ინდოეთის დამოუკიდებლობის შემდეგ, 1947 წელს ბენგალურუ მაისურის შტატის, შემდეგ კი კარანატაკის შტატის დედაქალაქი გახდა.

დღეისათვის, როგორც მსხვილი ქალაქი და მზარდი მეტროპოლია, ბენგალურუ გამოირჩევა ინდოეთის მრავალი კარგად ცნობილი კოლეჯითა და კვლევითი ინსტიტუტით. ქალაქში მდებარეობს მრავალი მძიმე მრეწველობის,  პროგრამული უზრუნველყოფის, აეროკოსმოსური, ტელეკომუნიკაციების კომპანია და თავდაცვითი ორგანიზაცია. ბენგალურუს ხშირად *ინდოეთის სილიკონის ველს* უწოდებენ, მისი მოწინავე პოზიციის გამო ქვეყნის IT ექსპორტში. დემოგრაფიულად მრავალფეროვანი ქალაქი მნიშვნელოვანი ეკონომიკური და კულტურული ცენტრი და ინდოეთის მეორე ყველაზე სწრაფადმზარდი მეტროპოლიური არეალია.

## იხილეთ აგრეთვე
*ინდოეთის მილიონიანი ქალაქების სია

## რესურსები ინტერნეტში
*Bruhat Bengaluru Mahanagara Palike&nbsp;– (Municipal government) 
*Official website of Bangalore Development Authority 
*Bangalore at the Open Directory Project 

## ლიტერატურა
*Hasan, Fazlul. Bangalore Through The Centuries. Bangalore: Historical Publications, 1970.
*Plunkett, Richard. South India. Lonely Planet, 2001. ISBN 1-86450-161-8
*Vagale, Uday Kumar. "Public Space in Bangalore: Present and Future Projections". Digital Libraries and Archives. 2006. Virginia Tech. 27 April 2004.
*Hunter, Cotton, Burn, Meyer. "The Imperial Gazetteer of India", 2006. Oxford, Clarendon Press. 1909.
*"Bangalore." Encyclopædia Britannica. 1911 ed.
*C. Hayavadana Rao, The Mysore State Gazetteer, 1929

## სქოლიო
კატეგორია:კარნატაკის ქალაქები
მოპარული კოცნები

**ოთხასი დარტყმა** () — ფრანსუა ტრიუფოს ფილმი, რომელიც არის ერთ-ერთი ტრიუფოს ალტერ-ეგოს, გამოგონილი პერსონაჟის, ანტუან დუანელის შესახებ გადაღებული ფილმებს შორის.

## რესურსები ინტერნეტში 
* 

კატეგორია:1968 წლის ფილმები
კატეგორია:ფრანგული ფილმები
კატეგორია:ფრანგულენოვანი ფილმები
კატეგორია:ფრანსუა ტრიუფოს ფილმები
ნიკოლა ფორმიჩეტი

**ნიკოლა ფორმიჩეტი** ( დ. 1977 წლის 31 მაისი) — საერთაშორისო მოდის დიზაინიერი და სამხატვრო ხელმძღვანელი, წარმოშობით იტალიელი და იაპონელი. თავდაპირველად ცნობილი გახდა 2010 წელს როდესაც დაინიშნა ფრანგული მოდის სახლის Thierry Mugler-ის ახალ სამხატვრო ხელმძღვანელად და ასევე ამერიკელ პოპ მომნღერალ ლედი გაგასთან თანამშრომლობით. ნიკოლა ასევე არის იაპონური ჟურნალის Vogue Hommes Japan-ის მოდის დირექტორი, ის ასევე არის რამოდნეიმე მოდის ჟურნალის რედაქტორი და ტანსაცმლის კომპანია Uniqlo-ს მოდის დირექტორი. 2010 წლის ნოემბერში ნიკოლა დაასახელეს როგორც "ყველაზე გავლენიანი შემოქმედებითი ადამიანი მოდის სფეროში დღეს". რამდოენიმე თვის შემდეგ ნიკოას მიენიჭა ისაბელა ბლოუს სახელობის ჯილდო.

## რესურსები ინტერნეტში 
* ოფიციალური საიტი
* Blog (გამოყენებული მოდის კრედიტები)
* MUGLER
* Vogue Hommes Japan 
* Uniqlo
* VivaGlam 
* Models.com
* Gaga Fashionland (მოდის კრედიტები და ინტერვიუები)

## სქოლიო 
კატეგორია:დაბადებული 1977
კატეგორია:ჟურნალის რედაქტორები
კატეგორია:მოდის ხალხი
კატეგორია:ლგბტ მოდის დიზაინერები
კატეგორია:ლედი გაგა
კატეგორია:ცოცხალი ადამიანები
Brain Damage (სიმღერა)

„**Brain Damage**“ — ინგლისური პროგრესული როკ-ჯგუფ პინკ ფლოიდის სიმღერა ალბომიდან *The Dark Side of the Moon*. მისი ავტორია  როჯერ უოტერსი. თავდაპირველად სიმღერას „Lunatic“ ეწოდებოდა.

სიმღერაში საუბარია შეშლილობაზე, რაზეც, უოტერსის თქმით, ასევე გავლენა იქონია სიდ ბარეტის თემატიკამ.

როჯერ უოტერსი:

მოლი, ნახსენები Brain Damage-ში, არის გაზონი კინგს-კოლეჯის სამლოცველოს უკან, კემბრიჯში. იქ მაისის მეჯლისი იმართებოდა. საკმაოდ წარმატებით, ყველა დათვრა.

ალბომზე *The Dark Side of the Moon* და საკონცერტო შესრულებების დროს კომპოზიცია ყოველთვის წარმოდგენილია ალბომის უკანასკნელი სიმღერის, „Eclipse“ თანხლებით.

## მუსიკალური ვიდეო
ჯგუფის კონცერტებზე სიმღერას თან ახლდა ვიდეოპროექცია, სადაც ცნობილ პოლიტიკოსებს აჩვენებდნენ, კურიოზულ სიტუაციებში. იგივე კადრები მოხვდა ბარი ჩეტინგტონის მიერ შედგენილ პრომო ფილმში „Brain Damage/Eclipse“. სულ 1974-1975 წლებში ამ ვიდეოების სამი სხვადასხვა ვერსია შეიქმნა.

1994 წელს რგოლი განახლდა და მასში შეიძლებოდა ბილ კლინტონისა და ბორის ელცინის ხილვაც. მსგავსი ვიდეორგოლები 2006-2008 წლებში, როჯერის ტურნეში The Dark Side Of The Moon Live გამოიყენებოდა - განახლებული ვიდეოპროექციების სახით, სადაც უახლესი პერიოდის პოლიტიკოსები ფიგურირებდნენ.

როჯერი სიმღერას ასრულებდა 1984/1985, 1987, 1999-2002, 2006-2008 და 2016-2017 წლების კონცერტებზე. ჯგუფი სიმღერას ასრულებდა 1972, 1973, 1974, 1975 და 1994 წლებში. დევიდ გილმორი სიმღერას სოლო კონცერტებზე არ ასრულებდა.

## სქოლიო 
კატეგორია:პინკ ფლოიდის სიმღერები
კატეგორია:1973 წლის სიმღერები
კატეგორია:სიმღერები როჯერ უოტერსის ავტორობით
Eclipse (პინკ ფლოიდის სიმღერა)

„**Eclipse**“ — ინგლისური პროგრესული როკ-ჯგუფ პინკ ფლოიდის მეათე და უკანასკნელი სიმღერა ალბომიდან *The Dark Side of the Moon*. მისი ავტორია  როჯერ უოტერსი, ხოლო დამატებით ჰარმონიულ ვოკალს ასრულებს დევიდ გილმორი. იგი უერთდება სიმღერას „Brain Damage“ და როგორც წესი, კონცერტებზე სრულდება მასთან ერთად. 

სიმღერის ბოლოს ჟღერს ები-როუდის სტუდიების თანამშრომელ ჯერი დრისკოლის ხმა. ეს არის ნაწყვეტი მისი საუბრიდან, რომელშიც იგი მთვარის ბნელ მხარეზე საუბრობდა - „There is no dark side of the moon, really. Matter of fact, it's all dark. The only thing that makes it look light is the sun“.

სიმღერის შეტანას აპირებდნენ კომპილაციურ ალბომში *Echoes: The Best of Pink Floyd*.

## ისტორია
„Eclipse“ დაიწერა მხოლოდ მაშინ, როდესაც ერთ-ერთი კონცერტის შემდეგ ჯგუფი მიხვდა, რომ პიესას, რომელსაც იგი ასრულებდა, ფინალი აკლდა. მანამდე, 1972 წელს, *The Dark Side of the Moon*-ის დაბოლოება იყო Brain Damage.

## საკონცერტო ვერსიები
სიმღერა სრულდებოდა ჯგუფის მიერ კონცერტებზე, 1975 წლამდე და 1994 წელს. როჯერ უოტერსი მას ასრულებდა 1987, 1999-2002 და 2006-2008 წლების ტურნეებში და ინდივიდუალურ კონცერტებზე. 2016 წელს ნომერი დაბრუნდა მის საკონცერტო პროგრამაში და სრულდებოდა ისეთი სახით, როგორიც 1987 წელს ჰქონდა - არაკანონიკურად, დამატებული ნაწილებით და იენ რიჩის საქსოფონით.

## შენიშვნები
## სქოლიო 
კატეგორია:პინკ ფლოიდის სიმღერები
კატეგორია:1973 წლის სიმღერები
კატეგორია:სიმღერები როჯერ უოტერსის ავტორობით
ბჰოპალი

**ბჰოპალი** (; ურდუ. بھوپال) — ქალაქი ინდოეთში, მადჰია-პრადეშის შტატის დედაქალაქი და ბჰოპალის რაიონის ადმინისტრაციული ცენტრი. წარსულში იგი ყოფილი ბჰოპალის შტატის დედაქალაქი იყო. ბჰოპალი ცნობილია როგორც *ტბების ქალაქი*, მისი მრავალი ბუნებრივი თუ ხელოვნური ტბის გამო, ამავე დროს, ის ინდოეთის ერთ-ერთი ყველაზე მწვანე ქალაქია. 

ბჰოპალი ინდოეთის ქალაქების კლასიფიკაციით A B-1 კლასის ქალაქს მიეკუთვნება. აქ მდებარეობს ეროვნული მნიშვნელობის მრავალი დაწესებულება და ინსტიტუცია. 

ქალაქი საერთაშორისო ყურადღების ცენტრში მოექცა 1984 წლის 2-3 დეკემბრის ღამის ბჰოპალის კატასტროფის შემდეგ, როდესაც პესტიციდების საწარმო *Union Carbide India Limited (UCIL)*-დან მომწმვლელმა გაზმა, მათ შორის მეთილიზოციანატმა გაჟონა. ეს შემთხვევა ინდუსტრიალიზაციის ისტორიაში ყველაზე საშინელია, რომელმაც ათასობით სიცოცხლე შეიწირა. ამის შემდეგ, ბჰოპალი პროტესტებისა და კამპანიების ცენტრად იქცა, რომელიც მომიტინგეებს მთელი მსოფლიოდან იზიდავს. 

ამბობენ, რომ ბჰოპალი მეფე ბჰოჯამ დააარსა (ახ. წ. 1000–1055) პარამარას დინასტიიდან.

## გალერეა

File:Bhopal architecture1.JPG|გოჰარ-მაჰალი ზემო ტბის ნაპირებთან
File:Bhopal Architecture.JPG|გოჰარ-მაჰალი
File:VIP Road Bhopal.JPG|VIP გზა და ზემო ტბა
File:Upper Lake & VIP Road, Bhopal.JPG|
File:Boat club bhopal.jpeg|ზემო ტბის ნავების კლუბი
File:Bada Talaab From VIP Road.jpg|
File:Taj Mahal, Bhopal.JPG|ბჰოპალის თაჯ-მაჰალი
File:MP Tourism Wall Advertisement.JPG|

## იხილეთ აგრეთვე
*ინდოეთის მილიონიანი ქალაქების სია

## რესურსები ინტერნეტში
* The Bhopal Story 
* Official Website of Bhopal City 
* Bhopal City website 
* Bhopal City Information
* Bhopal Municipal Corporation Website
** Bhopal Airport
* Bhopal Weather
* bhopalonline directory 
* 
* Bopal online business Directory(Bhopalhelp) 

## სქოლიო
კატეგორია:მადჰია-პრადეშის ქალაქები
ტამსვეგი

**ტამსვეგი** () — დასახლება ავსტრიაში, ზალცბურგის ფედერალური მიწის ტერიტორიაზე. შედის ტამსვეგის ოლქის შემადგენლობაში. მდებარეობს დაბალი ტაუერნის კალთებზე, ზღვის დონიდან 1022 მ სიმაღლეზე, მდინარე მურის ზემო ხეობაში. 2011 წლის 1 იანვრის აღწერით ტამსვეგში ცხოვრობდა 5.724 ადამიანი. მოსახლეობის სიმჭიდროვე შეადგენს 49 ადამიანს კვადრატულ კილომეტრზე. დოკუმენტებში პირველად იხსენიება 1160 წელს.

## რესურსები ინტერნეტში
* ოფიციალური საიტი 

## სქოლიო
კატეგორია:ზალცბურგის მიწის ქალაქები
დიდი სატივის სამების ეკლესია

მინი|სატივის სამების ეკლესია
**დიდი სატივის სამების ეკლესია** — არქიტექტურული ძეგლი ხაშურის მუნიციპალიტეტის სოფელ დიდი სატივის ჩრდილო-აღმოსავლეთით 500 მ-ზე. აშენებულია XIX საუკუნის შუა წლებში.

ეკლესია დარბაზულია (10,4X6,16 მ), ნაგებია ქვიშაქვითა და აგურით. შესასვლელი სამხრეთით და დასავლეთითაა. ნახევარწრიულ აფსიდში და დარბაზის სამხრეთ და დასავლეთ კედლებში თითო სარკმელია. აფსიდის სარკმლის  ორივე მხარეს ნიშებია. ეკლესია გადახურულია ცილინდრული კამარით, რომლის საბჯენი თაღი გრძივი კედლების პილასტრებს ეყრდნობა. ინტერიერში ჩრდილოეთ კედლის დასავლეთ ნაწილში ჩასმულ მარმარილოს ფილაზე ამოკვეთილია სამშენებლო წარწერა. დასავლეთ ფასადის კარის გასწვრივ კედელში  ჩატანებულ ქვაზე — ჯვარი.

## ლიტერატურა
## რესურსები ინტერნეტში
კატეგორია:ხაშურის მუნიციპალიტეტის ტაძრები
კატეგორია:XIX საუკუნის ეკლესიები
ვადოდარა

**ვადოდარა** (გუჯარათ. વડોદરા), წარსულში ცნობილი, როგორც **ბაროდა** — ქალაქი ინდოეთში, გუჯარათის შტატის მეოთხე უმსხვილესი და ყველაზე ხალხმრავალი ქალაქი აჰმადაბადის, სურატის და რაჯკოტის შემდეგ. ამ ტერიტორიაზე აღმოჩენილი ისტორიული და არქეოლოგიური მასალები IX საუკუნით თარიღდება, როდესაც აქ პატარა ქალაქი ანკოტაკა მდებარეობდა, მდინარე ვიშვამიტრის ნაპირებზე. ანკოტაკა ახ. წ. V-VI საუკუნეებში ჯაინიზმის ცნობილი ცენტრი იყო. აკოტის ზოგიერთი ბრინჯაოს სურათების ხილვა ვადოდარის მუზეუმშია შესაძლებელი. ქალაქს ერთ დროს ჩანდანავატის უწოდებდნენ მმართველ ჩანდანის პატივსაცემად რაჯპუტების ტომიდან, რომელმაც იგი ჯაინისტებს წაგლიჯა. მოგვიანებით მას ვადკატაპარა ან ვადოდარა ეწოდა, რაც ტრადიციის მიხედვით სანსკრიტის სიტყვა ვატოდარის დამახინჯებითაა მიღებული და ნიშნავს „ბანიანის ხის გულში“. დღეისათვის თითქმის შეუძლებელია იმის დადგენა, როდის მოხდა სახელში ცვლილებები, მაგრამ ინგლისელი ვაჭრები და მოგზაურები ქალაქს ბროდერას სახელით მოიხსენიებენ, რისგანაც თავის მხრივ ბაროდა იქნა მიღებული. 1974 წელს სახელი შეიცვალა და კვლავ ვადოდარა ეწოდა. 

ვადოდარა ერთ-ერთია შტატის იმ ოთხი ქალაქიდან, რომელთა მოსახლეობაც 1 მილიონს აღემატება. გაეკვადის სახელმწიფოს ყოფილი დედაქალაქი მდინარე ვიშვამიტრის ნაპირებზეა გაშენებული, მდინარის, რომლის სახელიც დიდი წმინდანის, რიში ვიშვამიტრასგან წარმოიშვა. გაშენებულია აჰმადაბადიდან სამხრეთ-აღმოსავლეთით, შტატის დედაქალაქ განდინაგარიდან 139 კმ-ის დაშორებით. წარმოადგენს ვადოდარის რაიონის ადმინისტრაციულ ცენტრს. მასზე გაივლის დელი-მუმბაის დამაკავშირებელი სარკინიგზო და საავტომობილო მაგისტრალები. 

2005 წლის მონაცემებით, მოსახლეობა 1,6 მლნ ადამიანს შეადგენს. 

## იხილეთ აგრეთვე
*ინდოეთის მილიონიანი ქალაქების სია

## რესურსები ინტერნეტში
*Vadodara Municipal Corporation 
*Vadodara @ Panoramio 
*Photogallery - Vadodara in olden days
*Photogallery - Present-day Vadodara 
*Vadodara Junction/BRC Railway Station Rail Info
*Vadodara Airport Flight Information 
*MyCityBaroda - A simple and useful Baroda portal
*Vadodara's 1st Festival Site

## სქოლიო
კატეგორია:გუჯარათის ქალაქები
ვარანასი

**ვარანასი** (სანსკრ. वाराणसी), აგრეთვე ცნობილი როგორც **ბარანასი**, **ბენარასი** ან **კაში** — ქალაქი ინდოეთში, უტარ-პრადეშის შტატში, მდინარე განგის ნაპირებზე, შტატის დედაქალაქ ლაქნაუდან 320 კმ-ით სამხრეთ-აღმოსავლეთით. ინდუისტებისთვის, ბუდისტებისა და ჯაინისტებისთვის იგი წმინდა ქალაქად მიიჩნევა. იგი ერთ-ერთი უძველესი უწყვეტად დასახლებული ქალაქია მსოფლიოში და უძველესი ინდოეთში.

ვარანასის კულტურული მფარველი და ყველა რელიგიური დღესასწაულის ნაწილია კაში-ნარეში. ქალაქის კულტურა მჭიდროდაა დაკავშირებული მდინარე განგთან და მის რელიგიურ მნიშვნელობასთან. მრავალი ათასეული წლის განმავლობაში ვარანასი ჩრდილოეთ ინდოეთის კულტურული და რელიგიური ცენტრი იყო. ვარანასიში განვითარდა ინდოეთის კლასიკური მუსიკის ბენარეს გჰარანა. ასევე, აქ დაიბადა მრავალი ინდოელი ფილოსოფოსი, მწერალი, პოეტი და მუსიკოსი. გაუტამა ბუდამ პირველად სარნატჰში იქდაგა, რომელიც ვარანასის სიახლოვეს მდებარეობს.

ხალხი ვარანასის ხშირად მოიხსენიებს, როგორც „ტაძრების ქალაქი“, „ინდოეთის წმინდა ქალაქი“, „ინდოეთის რელიგიური დედაქალაქი“, „სინათლის ქალაქი“, „სწავლის ქალაქი“ და „დედამიწის უძველესი ქალაქი“.

## იხილეთ აგრეთვე
*ინდოეთის მილიონიანი ქალაქების სია

## რესურსები ინტერნეტში
* ოფიციალური საიტი
* Varanasi at the Open Directory Project 
* Varanasi on Virtourist.com
* State Government Tourism Website 

## სქოლიო
კატეგორია:უტარ-პრადეშის ქალაქები
კაპანაძეები

**კაპანაძეები** — ქართული გვარი. ქართულ საისტორიო საბუთებში მოიხსენიება XV საუკუნიდან. კაპანაძისეული მამული მოხსენებულია მუჯისეთუბანში 1558 წლის ერთ-ერთ საბუთში, ამ მამულს ქუთაისის საყდრის გადასახადი სდებია. ამჟამად კაპანაძეები ცხოვრობენ იმერეთში, ოდიშში, გურია-აჭარაში, სამცხეში, ქართლში, კახეთში და ჰერეთში. განსაკუთრებით მრავლად არიან  საჩხერის, ჭიათურის, ზესტაფონის, ხარაგაულის, ხაშურის და ლაგოდეხის მხარეებში. საქართველოში კაპანაძეთა საერთო რიცხვი 18 550-ს აჭარბებს. ლიხთიმერს და ლიხთამერს, ზოგიერთ ადგილებს სახელად შემორჩა კაპანაძეთა გვარის სახელი: „კაპანაძეები“ — სოფელ კორბოულის უბანი იმერეთში და სოფელ ფლევის უბანი — ქართლში, „კაპანაანთ სახნავი“ — ქართლის სოფელ თერეგვანში, „კაპანაძის წყარო“ გურიის სოფელ წყალწმინდაში და სხვა.

## ცნობილი კაპანაძეები 
* 1429-1452 წლებში დემეტრე მეფემ სასისხლო სიგელი დაუმტკიცა დავით კაპანაძეს.
* XVII საუკუნეში ჩხარის ციხის მეციხოვნეები იყვნენ დათვია და სეტია კაპანაძეები.
* XVIII საუკუნეში სვერის ციხის მეციხოვნე იყო დათია კაპანაძე. ამავე საუკუნეში საბუთებში მოიხსენიებიან ხუცესი მახარებელი და ხუცესი გიორგი კაპანაძე.
* XVII-XVIII საუკუნეებში იმერელი კაპანაძეები შიდა ქართლში თავადი ფალავანდიშვილების, ამირეჯიბებისა და ამილახვარების მამულებშიც დამკვიდრდნენ. 
* XVII საუკუნეში საამილახვროს კაპანაძეები აზნაურის ხარისხში ამაღდლდნენ. ამავე საუკუნეში აზნაურ კაპანაძეებს ამოწყვეტილი აზნაურების, იალღუზიშვილების მამული ებოძათ „ყოვლითა გულსავსებითა“.
* 1812 წლის რუსებისა და ფრანგების ომში თავი გამოიჩინა გრიგოლ კაპანაძემ.
* კაპანაძეთა გვარის მეომრები, გლეხები კომლზე კაცად და აზნაურები ქუდზე კაცად გამოდიოდნენ იმერეთისა და ქართლის სამეფო ლაშქრის მემარჯვენე სადროშეებში თავად წერეთელთა და ამილახვართა დროშებს ქვეშ.

## ლიტერატურა
* *ალექსანდრე ნაზღაიძე*, საქართველოს მეცნიერებათა აკადემია, ისტორიისა და ეთნოგრაფიის ინსტიტუტი, თბილისი 1998 წ.

*
ბერჟე

**ბერჟე** () — კარსტული უფსკრული საფრანგეთში. მდებარეობს გრენობლის სამხრეთ-დასავლეთით, ვერკორის პლატოზე. გამომუშავებულია ცარცულ კირქვებში. 

ჩასასვლელი ხვრელი ზღვის დონიდან 1460 მ სიმაღლეზეა. ვიწრო, დახრილი გვირაბის მიღმა იწყება ღრმა ჭების, შახტებისა და დარბაზების ანფილადა. ბერჟეს უმეტეს ნაწილში მიედინება მიწისქვეშა მდინარე, რომელიც მაღალ ჩანჩქერებს აჩენს. ბერჟე პირველი უფსკრულია, სადაც კვლევები 1 კმ და მეტ სიღრმეზე ჩატარდა.

1954-1963 წლებში ითველობოდა მსოფლიოს ყველაზე ღრმა უფსკრულად. 1956 წელს ბერჟეს სიღრმე განისაზღვრებოდა 1122 მეტრით. 1964 წელს ბერჟემ პირველობა დაუთმო პიერ-სენ-მარტენის მღვიმეს. დღეისათვის ბერჟეს სიღრმეა 1271 მ. უფსკრულში მრავალრიცხოვან გამოკვლევებს ატარებდა ფრანგი სპელეოლოგი ფერნანდ პეტცლი. ბერჟეს უფსკრული აღმოაჩინა ჟოზეფ ბერჟემ 1953 წლის 24 მაისს. იმ მომენტისთვის ჩასვლა მოახერხეს 52 მეტრამდე. იმავე წელს ჩავიდნენ 350 მ-მდე. 1955 წელს სპელეოლოგებმა მიაღწიეს თითქმის 1 კილომეტრიან ნიშნულს. 

1967 წელს ბრიტანელი კენ პერსი გუნდთან ერთად ჩავიდა 1133 მ სიღრმეზე. 1968 წელს დაფიქსირდა ახალი სიღრმე — 1141 მ, ხოლო 1982 წელს 1191 მ. 1990 წელს სიფონით დაუკავშირდა ახლოს მდებარე მღვიმეს. საერთო ჯამში სიღრმემ მიაღწია 1271 მ-ს. 2010 წლისათვის სიღრმე უდრიდა 1271 მ-ს.

## რესურსები ინტერნეტში
## სქოლიო
კატეგორია:საფრანგეთის მღვიმეები
კატეგორია:მღვიმეები ანბანის მიხედვით
საფრანგეთის საპრეზიდენტო არჩევნები (2012)

**2012 წლის საფრანგეთის საპრეზიდენტო არჩევნები** - რიგითი საპრეზიდენტო არჩევნები საფრანგეთში, რომლის პირველი ტური შედგა 21-22 აპრილს. არჩვენებში ათი კანდიდატი მონაწილეობდა, მათ შორის სამი ქალი. არჩვენების პირველმა ტურმა გამოავლინა ორი ლიდერი: სოციალისტური პარტიის კანდიდატი ფრანსუა ოლანდი (ხმათა 28.63%) და მოქმედი პრეზიდენტი ნიკოლა სარკოზი (ხმათა 27.08%). მეორე ტურში, რომელიც 5-6 მაისს გაიმართა, გაიმარჯვა ფრანსუა ოლანდმა ხმათა 51,6%-ით. 

2008
კატეგორია:2012 წლის არჩევნები
ბრიტანეთის ინდოეთის გაყოფა

მინი|ბრიტანეთის ინდოეთის გაყოფა
**ბრიტანეთის ინდოეთის გაყოფა** (ჰინდი-ურდუ: हिन्दुस्तान का विभाजन (დევანაგარი), **ہندوستان کی تقسیم** (ნასთალიყი)) — 1947 წლის 14-15 აგვისტოს მოსახლეობის რელიგიური შეხედულებების საფუძველზე ბრიტანეთის ინდოეთის გაყოფა. რის შედეგადაც წარმოიშვა სუვერენული სახელმწიფოები: პაკისტანის დომინიონი (შემდგომში პაკისტანი) და ინდოეთის დომინიონი (შემდგომში ინდოეთი).

ხელისუფლების გადაცემა მოხდა ჯერ 14 აგვისტოს, კარაჩიში პაკისტანის დომინიონისთვის, ხოლო შემდეგ 15 აგვისტოს დელიში ინდოეთის კავშირისთვის, ისე რომ ინდოეთის ბოლო გენერალ-გუბერნატორს ლუის მაუნტბეტენს ორივე ცერემონიალზე შეეძლო დასწრება. 

## იხილეთ აგრეთვე 
* ბრიტანეთის ინდოეთი
* ინდოეთის ისტორია

## ლიტერატურა 
* Chakrabarty; Bidyut. 2004. *The Partition of Bengal and Assam: Contour of Freedom* (RoutledgeCurzon, 2004) online edition
* Chatterji, Joya. 2002. *Bengal Divided: Hindu Communalism and Partition, 1932&mdash;1947*. Cambridge and New York: Cambridge University Press. 323 pages. ISBN 0-521-52328-1.
* Chester, Lucy P. 2009. Borders and Conflict in South Asia: The Radcliffe Boundary Commission and the Partition of Punjab.  Manchester University Press. ISBN 978-0-7190-7899-6.
* Gilmartin, David. 1988. *Empire and Islam: Punjab and the Making of Pakistan*. Berkeley: University of California Press. 258 pages. ISBN 0-520-06249-3.
* Gossman, Partricia. 1999. *Riots and Victims: Violence and the Construction of Communal Identity Among Bengali Muslims, 1905-1947*. Westview Press. 224 pages. ISBN 0-8133-3625-2

## რესურსები ინტერნეტში 
* Select Research Bibliography on the Partition of India, Compiled by Vinay Lal, Department of History, UCLA; University of California at Los Angeles list
* A select list of Indian Publications on the Partition of India (Punjab & Bengal); University of Virginia list 
* South Asian History: Colonial India 
* Indian Nationalism 

კატეგორია:ბრიტანეთის იმპერია
კატეგორია:ინდოეთის ისტორია
კატეგორია:ინდოეთის გაყოფა
კატეგორია:ქვეყნების დაშლა
ოსკარი საუკეთესო რეჟისორისთვის

**ოსკარი საუკეთესო რეჟისორისთვის** — ერთ-ერთი ჯილდო ოსკარის დაჯილდოებაზე, რომელიც იმართება ყოველწლიურად ამერიკის შეერთებულ შტატებში. ჯილდოს კინემატოგრაფიული ხელოვნებისა და მეცნიერების აკადემია გადასცემს კინემატოგრაფიაში მომუშავე რეჟსორებს. ყველაზე მეტი, 4 ჯილდო მიღებული აქვს ჯონ ფორდს, ხოლო ყველაზე მეტი, 12 ნომინაცია - უილიამ უაილერს.

## ლაურეატები
### 1920-იანები
### 1930-იანები
### 1940-იანები
### 1950-იანები
### 1960-იანები
### 1970-იანები
### 1980-იანები
### 1990-იანები
### 2000-იანები
### 2010-იანები
## რესურსები ინტერნეტში 
* კინოაკადემიის ოფიციალური საიტი .

კატეგორია:ოსკარი
კატეგორია:ჯილდოები ანბანის მიხედვით
ჯონჯოლი

**ჯონჯოლი** () — მცენარეთა გვარი ჯონჯოლისებრთა ოჯახისა. ბუჩქები ან პატარა ხეებია. 

11-მდე სახეობა გავრცელებულია ამერიკისა და სამხრეთ-აღმოსავლეთ აზიის ზომიერ სარტყელში. კავკასიასა და საქართველოში ჯონჯოლის მხოლოდ ორი სახეობა გვხვდება: კოლხური ჯონჯოლი, რომელიც უმთავრესად დასავლეთ საქართველოში იზრდება, და ჩვეულებრივი ჯონჯოლი (), რომელიც კოლხეთის დაბლობის გარდა ქართლსა და კახეთშიც გვხვდება. 

ჯონჯოლი იზრდება ხევებსა და ხეობებში, ქვიან ადგილებში, ზღვის დონიდან 1 300  მ-მდე. ჯონჯოლის გაუშლელ ყვავილებს ამწნილებენ, თესლისაგან მიღებულ ზეთს ხმარობენ მედიცინაში. ორივე სახეობა კარგი დეკორატიული და თაფლოვანი მცენარეა. მრავლდება  თესლისა და ფესვის ამონაყრით. შეტანილია საქართველოს „წითელ წიგნში“.

## გალერეა

Image:Staphylea-pinnata-flowers.JPG|ჯონჯოლის ყვავილები
Image:Staphylea-pinnata-fruits.JPG|ჯონჯოლის  ნაყოფი 
File:Staphylea pinnata seeds.jpg | ჯონჯოლის ნაყოფი და თესლები

## ლიტერატურა
## რესურსები ინტერნეტში
*EFloras: search results for *Staphylea* 
*Flora Europaea: *Staphylea* 
**Staphylea*  - at desert-tropicals.com 
 

კატეგორია:ჯონჯოლისებრნი
ვიჯაიავადა

**ვიჯაიავადა** (ტელუგუ విజయవాడ) — ქალაქი ინდოეთში, უდიდესი კრიშნის რაიონში და მესამე უდიდესი ანდჰრა-პრადეშის შტატში, ჰაიდარაბადისა და ვიშაკჰაპატნამის შემდეგ. 2011 წლის მონაცემებით, ქალაქის მოსახლეობა 1 048 240 ადამიანია, მეტროპოლიური არეალის კი 1 491 202. სახელი *ვიჯაიავადა* „გამარჯვების მიწას“ ნიშნავს და მომდინარეობს ღვთაება კანაკა-დურგასგან, რომელსაც ასევე ვიჯაიას უწოდებდნენ. ქალაქი აგრეთვე ცნობილია თავისი ისტორიული სახელით **ბეზავადა**, რომელსაც ინდოეთის რკინიგზა იყენებს. 

ქალაქს საფუძველი ჩაეყარა მდინარე კრიშნას სამხრეთ ნაპირსა და ჩრდილოეთ ნაპირის ბორცვებზე. ახ. წ. 1855 წლისთვის, იგი პატარა დასახლება იყო *ინდრაკილადრის ბორცვების* აღმოსავლეთით. დროთა განმავლობაში ქალაქი სხვადასხვა დინასტიების მიერ იმართებოდა. მათ შორის იყო ჩალუკიას დინასტია და დიდი მმართველი კრიშნადევარაია. 

ქალაქმა მოკრძალებული სოციო-ეკონომიკური ზრდა განიცადა ინდოეთის დამოუკიდებლობამდელ ხანაში. ამჟამად იგი ანდჰრა-პრადეშის კომერციული დედაქალაქი, პოლიტიკურად აქტიური, სოციოლოგიურად დომინანტი, აგრარულად მდიდარი და ინდუსტრიული სატრანსპორტო კვანძია. 

დღეისათვის, ვიჯაიავადაში განთავსებულია ანდჰრა-პრადეშის საუკეთესოდ ცნობილი საგანმანათლებლო დაწესებულებები. სხვა რეგიონებთან კარგადაა დაკავშირებული გზით, ჰაერით და რკინიგზით, გააჩნია ინდოეთში სიდიდით მეორე სარკინიგზო კვანძი.  

## გალერეა 

Image:Vijayawada-Kondapalli Quilla.jpg|კონდაპალი-კილა
Image:Undavalli caves.jpg|უნდავალის მღვიმეები
Image:Kanaka Durga Temple.jpg|კანკა-დურგას ტაძარი
Image:vijayawada.jpg|
Image:Vijayawada from Gandhi Hill.jpg |ქალაქის ხედი ბორცვიდან
Image:A canal of river Krishna.jpg|მდინარე კრიშნას არხი

## იხილეთ აგრეთვე 
*ინდოეთის მილიონიანი ქალაქების სია

## რესურსები ინტერნეტში 
* Vijayawada Municipal Corporation website 
* Vijayawada Kanakadurgamma temple official website 

## სქოლიო 
კატეგორია:ანდჰრა-პრადეშის ქალაქები
ვიშაქაპატნამი

**ვიშაქაპატნამი** (ტელუგუ విశాఖపట్టణం), ასევე **ვიზაგი** — მთავარი საპორტო ქალაქი სამხრეთ-აღმოსავლეთ ინდოეთის სანაპიროზე. 1 435 099 მოსახლით, იგი ანდჰრა-პრადეშის შტატის მეორე უმსხვილესი და ინდოეთის სამხრეთ-აღმოსავლეთ სანაპიროს მესამე უდიდესი ქალაქია კოლკატისა და ჩენაის შემდეგ. მდებარეობს შტატის დედაქალაქ ჰაიდარაბადიდან 625 კმ-ით აღმოსავლეთით. ვიშაქაპატნამში განთავსებულია სახელმწიფოს კუთვნილი რამდენიმე მძიმე მრეწველობის საწარმო, ფოლადის მთავარი საწარმო და გააჩნია ინდოეთის ერთ-ერთი უდიდესი საზღვაო პორტი და უძველესი ნავსაშენი. მას ინდოეთის აღმოსავლეთ სანაპიროზე ერთადერთს აქვს ბუნებრივი ნავსადგური.

ვიშაქაპატნამს სახელი ინდუისტური მამაცობის ღმერთის — ვიშაკას პატივსაცემად ეწოდა. ქალაქი გაშენებულია აღმოსავლეთ გჰატის ბორცვებს შორის და აღმოსავლეთით გადაჰყურებს ბენგალის ყურეს. იგი ვიშაქაპატნამის რაიონის ადმინისტრაციული ცენტრია, ასევე განთავსებულია ინდოეთის ფლოტის აღმოსავლეთ საზღვაო სარდლობის შტაბ-ბინა. ვიშაქაპატნამს ხშირად *ბედის ქალაქს* უწოდებენ, ბოლო დროს კი ასევე *აღმოსავლეთ სანაპიროს გოას*. სანაპიროს დასავლეთ ნაწილი გამოირჩევა პლაჟებით, ბორცვებით და დრამატული ლანდშაფტით. ქალაქში ფოკუსირდება სწრაფუ ურბანული და ტურისტული განვითარება. 

## გალერეა 

ფაილი:Vizag Seaport aerial view.jpg |პორტი
ფაილი:Vizag seaport.jpg|პორტი
ფაილი:Vizagcity.jpg|
ფაილი:Visakhapatnam, Beach Road from Kailashagiri.jpg|პლაჟი
ფაილი:Simhachalam-temple-2 big.jpg|სიმჰაკჰალამის ტაძარი
ფაილი:Fishermen at Visakhapatnam beach.jpg |ქალაქის მეთევზეები

## იხილეთ აგრეთვე 
*ინდოეთის მილიონიანი ქალაქების სია

## რესურსები ინტერნეტში 
*Visakhapatnam Urban Development Authority (VUDA)
*Visakhapatnam Municipal Corporation 
*Greater Visakhapatnam Municipal corporation (GVMC) 
* Visakhapatnam at the Open Directory Project 

## სქოლიო 
კატეგორია:ანდჰრა-პრადეშის ქალაქები
ვაყის წმინდა გიორგის ეკლესია

**ვაყის წმინდა გიორგის ეკლესია** — ეკლესია ხაშურის მუნიციპალიტეტის სოფელ ვაყის ჩრდილო-აღმოსავლეთით, მდინარე ჭერათხევის მარცხენა ნაპირზე. თარიღდება გვიანდელი ფეოდალური ხანით. 

ეკლესია დარბაზულია (7,9X5,3 მ), ნაგებია ნატეხი ქვით, რიყის ქვითა და აგურით. ვიწრო არქიტრავით გადახურული შესასვლელი დასავლეთითაა. ნახევარწრიულ აფსიდში ერთი სარკმელია. მის ორივე მხარეს სწორკუთხა თაღოვანი ნიშებია. თითო სარკმელია დასავლეთით, კარის თავზე, და სამხრეთით. დარბაზის გრძივ კედლებზე თითო მარტივი პილასტრია, რომლებზეც კამარის საბჯენი თაღი გადადის. კონქი ოდნავ შეისრულია. აღმოსავლეთ ფრონტონზე ჩაღრმავებული ჯვარია გამოსახული. ეკლესიას ორფერდა სახურავი აქვს.

## ლიტერატურა
## რესურსები ინტერნეტში
კატეგორია:ხაშურის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ფრანსუა ოლანდი

**ფრანსუა ოლანდი** (; 12 აგვისტო 1954, რუანი) — ფრანგი პოლიტიკოსი და საზოგადო მოღვაწე, საფრანგეთის პრეზიდენტი 2012-2017 წლებში. სოციალისტური პარტიის პირველი მდივანი 1997-2008 წლებში.  საფრანგეთის ეროვნული ასამბლეის დეპუტატი (1988—1993 და  1997 წლიდან), ქალაქ ტიულის მერი (2001 - 2008 წლებში). კორეზის დეპარტამენტის გენერალური საბჭოს პრეზიდენტი 2008 წლიდან.

საფრანგეთის 2012 წლის საპრეზიდენტო არჩევნების პირველ ტურში ოლანდმა ხმების 28,6 % მიიღო, მოქმედმა პრეზიდენტმა ნიკოლა სარკოზიმ კი — 27,1 %. 6 მაისს გამართულ მეორე ტურში კი დაამარცხა საფრანგეთის მოქმედი პრეზიდენტი.

## ადრეული ცხოვრება და წარსული 
ოლანდი ზემო ნორმანდიის რეგიონის ქალაქ რუანში დაიბადა, საშუალო კლასის ოჯახში. დედა, ნიკოლ ფრედერიკ მარგერიტ ტრიბერი (1927–2009) სოციალური მუშაკი იყო, მამამისი — ჯორჯ გუსტავ ოლანდი კი, ოტორინოლარინგოლოგი. მიჩნეულია, რომ გვარი „ოლანდი“ (Hollande) კალვინისტი წინაპრებისგან მომდინარეობს, რომლებიც XVI საუკუნეში ჰოლანდიიდან (ნიდერლანდები) გამოიქცნენ და გვარად თავიანთ ძველი სამშობლოს სახელი დაიტოვეს. ოლანდი კათოლიკედ მოინათლა.

## რესურსები ინტერნეტში 
* Official page at the French National Assembly
* Official website 
* Sego’s love rival named by website

## სქოლიო 
კატეგორია:ფრანგი პოლიტიკოსები
კატეგორია:დაბადებული 1954
კატეგორია:საფრანგეთის პრეზიდენტები
კატეგორია:ცოცხალი ადამიანები
ოსკარი საუკეთესო ორიგინალური სცენარისთვის

**ოსკარი საუკეთესო ორიგინალური სცენარისთვის** — ერთ-ერთი ჯილდო ოსკარის დაჯილდოებაზე, რომელიც იმართება ყოველწლიურად ამერიკის შეერთებულ შტატებში. ჯილდოს ამერიკის კინემატოგრაფიულ ხელოვნებათა და მეცნიერებათა აკადემია გასცემს. ცალკე გაიცემა ოსკარი საუკეთესო ადაპტირებული სცენარისთვის. რეკორდსმენია ვუდი ალენი ყველაზე მეტი ნომინაციითა (15) და ყველაზე მეტი მოპოვებული ჯილდოთი (3)

## ლაურეატები
### 1940-იანები
### 1950-იანები
### 1960-იანები
### 1970-იანები
### 1980-იანები
### 1990-იანები
### 2000-იანები
### 2010-იანები
## სქოლიო
კატეგორია:ოსკარი
კატეგორია:ჯილდოები ანბანის მიხედვით
კანის კინოფესტივალის ჯილდო საუკეთესო სცენარისთვის

**კანის კინოფესტივალის ჯილდო საუკეთესო სცენარისთვის** (ფრან.: *Prix du scénario*) — კანის კინოფესტივალის ჯილდო. აღნიშნული ჯილდოს მფლობელს ირჩევს ჟიური ფესტივალის ოფიციალურ შერჩევაზე. ჯილდო დაწესებულია 1949 წლიდან.

## ლაურეატრები
*1965: რეი რიგბი *ფილმისთვის ბორცვი*
*1974: სტივენ სპილბერგი, ჰელ ბერვუდი, მეთიუ რობინსი *ფილმისთვის შუგარლენდის ექსპრესი*
*2005: გილერმო არიაგა *ფილმისთვის მელკიადეს ესტრადას სამი საფლავი*
*2006: პედრო ალმოდოვარი *ფილმისთვის დაბრუნება*
*2010: ლი ჩან დონგი *ფილმისთვის პოეზია*
*2012: კრისტიან მუნჯუ *ფილმისთვის გორაკებს მიღმა*

## რესურსები ინტერნეტში 
* ოფიციალური საიტი
* კანის კინოფესტივალი IMDB .

კატეგორია:კანის კინოფესტივალი
კატეგორია:ჯილდოები ანბანის მიხედვით
კანის კინოფესტივალის ჯილდო საუკეთესო მსახიობი კაცისთვის

**კანის კინოფესტივალის ჯილდო საუკეთესო მსახიობი კაცისთვის** (ფრან.: ''Prix d'interprétation masculine*) — კანის კინოფესტივალის ჯილდო. აღნიშნული ჯილდოს მფლობელს ირჩევს ჟიური ფესტივალის ოფიციალურ შერჩევაზე. ჯილდო დაწესებულია 1946 წლიდან.

## ლაურეატები
*1946: რეი მილანი ფილმში *„დაკარგული უქმეები“*
*1952: მარლონ ბრანდო ფილმში *„ვივა საპატა!“*
*1961: ენტონი პერკინსი ფილმში *„გიყვართ ბრამსი?“*
*1962: ჯეისონ რობარდსი, რალფ რიჩარდსონი და დინ სტოკუელი ფილმში *„გრძელი დღე ღამდება“*
*1969: ჟან-ლუი ტრენტინიანი ფილმში *„ძეტა“*
*1974: ვიტორიო გასმანი ფილმში *„ქალის სურნელი“*
*1977: ფერნანდო რეი ფილმში *„ელიზა, ჩემი სიცოცხლე“*
*1979: ჯეკ ლემონი ფილმში *„ჩინური სინდრომი“*
*1982: ჯეკ ლემონი ფილმში *„დაკარგული“*
*1984: ფრანსისკო რაბალი ფილმში *„უდანაშაულო წმინდანები“*
*1985: უილიამ ჰარტი ფილმში *„ქალი-ობობას კოცნა“*
*1986: ბობ ჰოსკინსი ფილმში *„მონა ლიზა“*
*1988: ფორესტ უიტეკერი ფილმში *„ჩიტი“*
*1989: ჯეიმზ სპეიდერი ფილმში *„სექსი, ტყუილები და ვიდეოჩანაწერები“*
*1990: ჟერარ დეპარდიე ფილმში *„სირანო დე ბერჟერაკი“*
*1991: ჯონ ტურტურო ფილმში *„ბარტონ ფინკი“*
*1992: ტიმ რობინსი ფილმში *„მოთამაშე“*
*1993: დევიდ ტიულისი ფილმში *„გაშიშვლებულები“*
*1996: დანიელ ოტეი ფილმში *„მერვე დღე“*
*1997: შონ პენი ფილმში *„ის ისე საყვარელია“*
*2005: ტომი ლი ჯონსი ფილმში *„მელკიადეს ესტრადას სამი საფლავი“*
*2007: კონსტანტინ ლავროშენკო ფილმში *„განდევნა“*
*2009: კრისტოფ ვალცი ფილმში *„უსახელო ნაბიჭვრები“*
*2011: ჟან დიუჟარდენი ფილმში *„არტისტი“*
*2012: მედს მიკელსონი ფილმში *„ნადირობა“*
*2013: ბრიუს დერნი ფილმში *„ნებრასკა“*
*2014: ტიმოთი სპოლი ფილმში *„მისტერ ტერნერი“''

## რესურსები ინტერნეტში 
* ოფიციალური საიტი
* კანის კინოფესტივალი IMDB .

კატეგორია:კანის კინოფესტივალი
ჯაბალპური

**ჯაბალპური** (; ხშირად ასევე მოიხსენიებენ როგორც **სანსკაარდჰაანი**) — ქალაქი ინდოეთში, მადჰია-პრადეშის შტატში. ფართობით ყველაზე დიდი აღნიშნულ შტატში, ასევე უდიდესი ურბანული აგლომერაცია შტატში და 38-ე ქვეყნის მასშტაბით (2011 წ).

ჩრდილოეთით ესაზღვრება ქალაქი კატნი, ჩრდილო-აღმოსავლეთით — უმარია, აღმოსავლეთით — დინდორი, სამხრეთ-აღმოსავლეთით — მანდლა, სამხრეთით — სეონი, სამხრეთ-დასავლეთით — ნარსიმჰაპური და ჩრდილო-დასავლეთით — დამოჰი.

ისტორიულად, ჯაბალპური კალაჩურისა და გონდის დინასტიების ცენტრი იყო და ვითარდებოდა მარატჰასა და მოგოლთა იმპერიების კულტურების გავლენით. ადრეულ XIX საუკუნეში, იგი თანდათან ანექსირებულ იქნა ბრიტანეთის ინდოეთის მიერ და მთავარ სამხედრო ქალაქად იქცა.

1997 წელს მომხდარი დიდი მიწისძვრის ეპიცენტრი სწორედ ჯაბალპურში მდებარეობდა. ქალაქი ცნობილია თავის პიეზაჟური მარმარილოს კლდის ფორმაციებით მდინარე ნარმადის ნაპირების გასწვრივ. ქ განთავსებულია ხუთი შტატის არმიის შტაბ-ბინა. ქალაქის 1/6 ინდოეთის არმიას უჭირავს.

ჯაბალპურში ჩაისახა სამაგიდო თამაში სნუკერი. ქალაქი ჰინდის ლიტერატურული მოძრაობისა და რეგიონული საგანმანათლებლო კვანძია.

## იხილეთ აგრეთვე
*ინდოეთის მილიონიანი ქალაქების სია

## რესურსები ინტერნეტში
* ოფიციალური საიტი 

## სქოლიო
კატეგორია:მადჰია-პრადეშის ქალაქები
დჰანბადი

**დჰანბადი** (; ) — ქალაქი ინდოეთში, ჯარხანდის შტატში. ზედმეტსახელად ხშირად მას *ინდოეთის ნახშირის დედაქალაქსაც უწოდებენ*. წარმოადგენს მსოფლიოში 96-ე ყველაზე სწრაფადმზარდ ქალაქს. 2011 წლის აღწერის მონაცემებით, ინდოეთის იმ 53 ქალაქს შორის, რომელთა მოსახლეობაც 1 მლნ-ს აღემატება, იგი 42-ე ადგილზეა. შემოსავლების მხრივ, დჰანბადის რკინიგზა მეორე ადგილზეა ინდოეთში მუმბაის რკინიგზის შემდეგ. 

დჰანბადი ცნობილია ქვანახშირის მოპოვებით. ფუნქციონირებს ამ მიმართულების რამდენიმე მსხვილი კომპანია. 

ქალაქი ზღვის დონიდან 227 მეტრზეა გაშენებული. მისი გეოგრაფიული სიგრძე 24 კმ-ია, სიგანე კი 16 კმ. კლიმატი გარდამავალია ნოტიო სუბტროპიკულიდან ტროპიკულ ტენიან და მშრალში. ტემპერატურის პიკმა ზაფხულში შესაძლოა 47 °C-ს მიაღწიოს. ზამთარში მინიმალური ტემპერატურა 12 °C ეცემა, მაქსიმალური კი 22 °C-ია.

## იხილეთ აგრეთვე
*ინდოეთის მილიონიანი ქალაქების სია

## რესურსები ინტერნეტში
* Website of the city of Dhanbad
* Dhanbad City 
* Dhanbad travel guide

## სქოლიო
კატეგორია:ჯარხანდის ქალაქები
ჯამშედპური

**ჯამშედპური** (, ) — ქალაქი ინდოეთში, უდიდესი ურბანული კონგლომერაცია და ყველაზე ხალხმრავალი ქალაქი ჯარხანდის შტატში. ჯამშედპური ინდოეთის მოწინავე ინდუსტრიული ქალაქია და იგი ინდუსტრიალისტმა ჯამშედჯი ტატამ დააარსა. მას ხშირად ფოლადის ქალაქსაც უწოდებენ. 

ქალაქის მოსახლეობა 2011 წლის მონაცემებით 1 337 131 ადამიანია და ამ მხრივ ის მესამეა აღმოსავლეთ ინდოეთში კოლკატისა და პატნას შემდეგ. ინდოეთის იმ 53 ქალაქს შორის, რომელთა მოსახლეობაც 1 მლნ-ს აღემატება, იგი 36-ე ადგილზეა. მდებარეობს ჩჰოტა-ნაგპურის პლატოზე და გარსშემორტყმულია პეიზაჟური დალმას ბორცვებით. ჩრდილოეთ და დასავლეთ ნაწილებს ესაზღვრებიან მდინარეები — სუბარნარეხა და ხარკაი. 

ჯამშედპური აღმოსავლეთ ინდოეთის მთავარი ინდუსტრიული ცენტრია. აქ განთავსებულია მრავალი სამრეწველო საწარმო, ასევე უდიდესი ინდური სამრეწველო ზონა ადიტიაპური, რომელიც 1 200 პატარა თუ საშუალო ზომის წარმოებას მოიცავს. 

ინდოეთის მთავრობამ, 2010 წლის მოხსენებაში ჯამშედპური ქვეყნის მე-7 ყველაზე სუფთა ქალაქად დაასახელა. 2007 წლის მოხსენებაში, იგი ინდოეთის მე-7 უმდიდრესი ქალაქი იყო. ასევე, მიჩნეულია 2006-2020 წლების მსოფლიოში 84-ე ყველაზე სწრაფად მზარდ ქალაქად.

## იხილეთ აგრეთვე
*ინდოეთის მილიონიანი ქალაქების სია

## რესურსები ინტერნეტში
* Tatanagar  
* MyJamshedpur.com  
* Website of the District Administration
* Fact File on Jamshedpur 
* -Satellite Images of Jamshedpur

## სქოლიო
კატეგორია:ჯარხანდის ქალაქები
ინდორი

**ინდორი** (მარათჰ. इंदूर) — უმსხვილესი ქალაქი და კომერციული ცენტრი ინდოეთში, მადჰია-პრადეშის შტატში. მდებარეობს შტატის დედაქალაქ ბჰოპალიდან 190 კმ-ით დასავლეთით. 2011 წლის აღწერის მონაცემებით, მისი მოსახლეობა 1 960 631 ადამიანს შეადგენს. იგი მადჰია-პრადეშის უდიდესი, ინდოეთის მე-15 და მსოფლიოს სიდიდით 147-ე ქალაქია. ინდორს ასევე *„მინი მუმბაის“* უწოდებენ მოსახლეობის ეთნიკური მრავალფეროვნების გამო. გარდა ამისა, მუმბაისთან ის სხვა მრავალ მსგავსებასაც ამჟღავნებს: ხშირი ბრბოები, შოპინგის სტილი, გართობა და საკვები. 

ინდორი შტატის ფინანსური ცენტრი, იდნორის რაიონისა და ინდორის დივიზიონის ადმინისტრაციული ცენტრია. 

ინდორი ერთადერთი ქალაქია ინდოეთში, რომელშიც ერთდროულად მდებარეობს როგორც ინდოეთის მენეჯმენტის ინსტიტუტი (IIM), ასევე ინდოეთის ტექნოლოგიური ინსტიტუტი (IIT). 

მარათჰას იმპერიის დროს, იდნორი მნიშვნელოვანი კვანძი იყო დეკანსა და დელის შორის. მადჰავრაო პეშვას სიკვდილის შემდეგ, მარათჰას იმპერია დაიშალა და ინდორი ჰოლკარის სახელმწიფოს დედაქალაქად გამოცხადდა, სანამ აჰილიაბაი ჰოლკარი დედაქალაქს მაჰეშვარში გადაიტანდა.

## იხილეთ აგრეთვე
*ინდოეთის მილიონიანი ქალაქების სია

## რესურსები ინტერნეტში
* City portal at Govt. of India info. website 
* City portal providing complete information about Indore 
* Indore at the Open Directory Project 

## სქოლიო
კატეგორია:მადჰია-პრადეშის ქალაქები
ბობონარუს ოლქი

**ბობონარუს ოლქი** ()  —  ოლქი აღმოსავლეთ ტიმორში, მდებარეობს ქვეყნის დასავლეთ ნაწილში.  ფართობი  1 368 კმ². დედაქალაქი – მალიანა.  ოლქი დაყოფილია  6 რაიონად.  ქვეყნის ოფიციალური ენების გარდა ოლქის მოსახლეობის უდიდესი ნაწილი საუბრობს ბუნაკის და კემაკის ენებზე, რომლებიც ქვეყნის კონსტიტუციის მიხედვით ითვლება ეროვნულ ენებად.  

## იხილეთ აგრეთვე 
* აღმოსავლეთ ტიმორის ოლქები

## რესურსები ინტერნეტში 
* ბობონარუს ოლქი 

## სქოლიო 
კატეგორია:აღმოსავლეთ ტიმორის ოლქები
ბოსნია და ჰერცეგოვინა 1992 წლის ზაფხულის ოლიმპიურ თამაშებზე

**ბოსნია და ჰერცეგოვინამ** ზაფხულის ოლიმპიურ თამაშებზე პირველად იასპარეზა 1992 წელს, ესპანეთის ქალაქ ბარსელონაში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1992 წლის ზაფხულის ოლიმპიურ თამაშებზე
კატეგორია:ბოსნია და ჰერცეგოვინა ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
კანის კინოფესტივალის ჯილდო საუკეთესო მსახიობი ქალისთვის

**კანის კინოფესტივალის ჯილდო საუკეთესო მსახიობი ქალისთვის** (ფრან.: ''Prix d'interprétation féminine*) — კანის კინოფესტივალის ჯილდო. აღნიშნული ჯილდოს მფლობელს ირჩევს ჟიური ფესტივალის ოფიციალურ შერჩევაზე. ჯილდო დაწესებულია 1946 წლიდან.

## ლაურეატები
*1951: ბეტი დეივისი ფილმში *„ყველაფერი ევას შესახებ“*
*1957: ჯულიეტა მაზინა ფილმში *„კაბირიას ღამეები“*
*1958: ინგრიდ ტულინი, ბიბი ანდერსონი, ევა დალბეკი, ბარბრო ჰიორტ აფ ორნაში  ფილმში *„ცხოვრების ზღვარზე“*
*1959: სიმონ სინიორე ფილმში *„გზა მაღალი საზოგადოებისაკენ“*
*1960: ჟანა მორო ფილმში *„მოდერატო კანტაბილე“*
*1961: სოფი ლორენი ფილმში *„ჩოჩარა“*
*1962: კათრინ ჰეპბერნი ფილმში *„გრძელი დღე ღამდება“*
*1964: ენ ბენკროფტი ფილმში *„გოგრის მჭამელი“*
*1966: ვანესა რედგრეივი ფილმში *„მორგანი: შესაფერისი მდგომარეობა თერაპიისთვის“*
*1969: ვანესა რედგრეივი ფილმში *„აისედორა“*
*1973: ჯოან ვუდუორდი ფილმში *„გამა გამოსხივების ეფექტი“*
*1976: დომინიკ სანდა ფილმში *„ფერამონტის მემკვიდრეობა“*
*1978: იზაბელ იუპერი ფილმში *„ვიოლეტა ნოზიე“*
*1979: სალი ფილდი ფილმში *„ნორმა რეი“*
*1981: იზაბელ აჯანი ფილმში *„შეპყრობილი“*, *„კვარტეტი“*
*1984: ჰელენ მირენი ფილმში *„კელი“*
*1986: შერი ფილმში *„ნიღაბი“*
*1988: მერილ სტრიპი ფილმში *„ყვირილი სიბნელეში“*
*1989: კრისტინა იანდა ფილმში *„დაკითხვა“*
*1991: ირენ იაკობი ფილმში *„ვერონიკას ორმაგი ცხოვრება“*
*1993: ჰოლი ჰანტერი ფილმში *„პიანინო“*
*1995: ჰელენ მირენი ფილმში *„მეფე ჯორჯის სიგიჟე“*
*1996: ბრენდა ბლეთინი ფილმში *„საიდუმლოებები და ტყუილები“*
*1997: კეთი ბურკე ფილმში *„არ ჩაყლაპო“*
*2001: იზაბელ იუპერი ფილმში *„პიანინოს მასწავლებელი“*
*2006: პენელოპე კრუსი, კარმენ მაურა, ლოლა დუენიასი, ბლანკა პორტილო, იოჰანა კობო, ჩუს ლამპრეავე ფილმში *„დაბრუნება“*
*2009: შარლოტ გენსბური ფილმში *„ანტიქრისტე“*
*2010: ჟულიეტ ბინოში ფილმში *„ასლი დამოწმებულია“*
*2011: კირსტენ დანსტი ფილმში *„მელანქოლია“*
*2012: კრისტინა ფლუტური და კოსმინა სტრატანი ფილმში *„გორაკებს მიღმა“*
*2013: ბერენის ბეჟო ფილმში *„წარსული“*
*2014: ჯულიანა მური ფილმში *„ვარსკვლავების რუკა“''

## რესურსები ინტერნეტში 
* ოფიციალური საიტი
* კანის კინოფესტივალი IMDB .

კატეგორია:კანის კინოფესტივალი
კატეგორია:ჯილდოები ანბანის მიხედვით
ბოტსვანა 1980 წლის ზაფხულის ოლიმპიურ თამაშებზე

**ბოტსვანამ** ზაფხულის ოლიმპიურ თამაშებზე პირველად იასპარეზა 1980 წელს, სსრკ-ის დედაქალაქ მოსკოვში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1980 წლის ზაფხულის ოლიმპიურ თამაშებზე
კატეგორია:ბოტსვანა ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
ბოჰემია 1900 წლის ზაფხულის ოლიმპიურ თამაშებზე

**ბოჰემიამ** ზაფხულის ოლიმპიურ თამაშებზე პირველად იასპარეზა 1900 წელს, საფრანგეთის დედაქალაქ პარიზში. ამ თამაშებზე მათ ერთი ვერცხლისა და ერთი ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1900 წლის ზაფხულის ოლიმპიურ თამაშებზე
კატეგორია:ბოჰემია ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ბოჰემია 1912 წლის ზაფხულის ოლიმპიურ თამაშებზე

**ბოჰემიამ** ზაფხულის ოლიმპიურ თამაშებზე მესამედ იასპარეზა 1912 წელს, შვედეთის დედაქალაქ სტოკჰოლმში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში 
* სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1912 წლის ზაფხულის ოლიმპიურ თამაშებზე
კატეგორია:ბოჰემია ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ქვემო აძვისის ღვთისმშობლის ეკლესია

**ქვემო აძვისის ღვთისმშობლის ეკლესია** — ეკლესია ხაშურის მუნიციპალიტეტის სოფელ ქვემო აძვისში. ეკლესია დგას სოფლის აღმოსავლეთით, სასაფლაოზე. სტილისტური ნიშნებით თარიღდება გვიანდელი ფეოდალური ხანით.

ეკლესია დარბაზულია (10,2X5,8 მ), ნაგებია უხეშად დამუშავებული ქვიშაქვით. შესასვლელები სამხრეთიდან და დასავლეთიდანაა. დასავლეთის შესასვლელი ამოშენებულია და მის ადგილზე სამი პატარა სათოფურია გაკეთებული. ნახევარწრიული აფსიდის ღერძზე შიგნიდან შეისრული, ხოლო გარედან ნახევარწრიული თაღით გადახურული სარკმელია. სარკმლის ჩრდილოეთით სწორკუთხა, ხოლო სამხრეთით თაღოვანი ნახევარწრიული ნიშია. თითო სარკმელია დასავლეთის კედლის ღერძზე და სამხრეთ კედლის აღმოსავლეთ მონაკვეთში. დარბაზის გრძივ კედლებზე და დასავლეთ კედლის კუთხეებში ორსაფეხურიანი პილასტრებია. პილასტრების პირველ საფეხურს კედლის დეკორატიული თაღები  ეყრდნობა, ხოლო მეორეს - დარბაზის ნახევარწრიული კამარის საბჯენი თაღი, რომლის შეზნექილი ქუსლის ქვა შემორჩენილია ჩრდილოეთ პილასტრზე. თაღების ქუსლებთან მთლიანი ქვიშაქვის ომპოსტებია, რომელთა პროფილს თარო და უმნიშვნელოდ შეზნექილი სიბრტყე შეადგენს. აღმოსავლეთ ფასადზე სარკმელი ოთხლილვიან ჩარჩოშია ჩასმული. მის მარჯვნივ გეომეტრიული ორნამენტით შემკული ქვიშაქვის ფილაა. დასავლეთის შესასვლელი დასრულებულია რელიეფური არქიტრავით. დასავლეთ ფრონტონის ჩრდილოეთ ქანობზე და გრძივ კედლებზე შემორჩენილია თაროსებრი ლავგარდნის ფრაგმენტები.

## ლიტერატურა
## რესურსები ინტერნეტში
კატეგორია:ხაშურის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
ბოჰემია 1908 წლის ზაფხულის ოლიმპიურ თამაშებზე

**ბოჰემიამ** ზაფხულის ოლიმპიურ თამაშებზე მეორედ იასპარეზა 1908 წელს, დიდი ბრიტანეთის დედაქალაქ ლონდონში. ამ თამაშებზე მათ მხოლოდ 2 ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1908 წლის ზაფხულის ოლიმპიურ თამაშებზე
კატეგორია:ბოჰემია ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ბრაზილია 1924 წლის ზაფხულის ოლიმპიურ თამაშებზე

**ბრაზილიამ** ზაფხულის ოლიმპიურ თამაშებზე მეორედ იასპარეზა 1924 წელს, საფრანგეთის დედაქალაქ პარიზში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1924 წლის ზაფხულის ოლიმპიურ თამაშებზე
კატეგორია:ბრაზილია ზაფხულის ოლიმპიურ თამაშებზე
კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
ბრაზილია 1920 წლის ზაფხულის ოლიმპიურ თამაშებზე

**ბრაზილიამ** ზაფხულის ოლიმპიურ თამაშებზე პირველად იასპარეზა 1920 წელს, ბელგიის ქალაქ ანტვერპენში. ამ თამაშებზე მათ სხვადასხვა სინჯის 3 მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

## სქოლიო
კატეგორია:ქვეყნები 1920 წლის ზაფხულის ოლიმპიურ თამაშებზე
კატეგორია:ბრაზილია ზაფხულის ოლიმპიურ თამაშებზე
კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
ბრაზილია 1952 წლის ზაფხულის ოლიმპიურ თამაშებზე

**ბრაზილიამ** ზაფხულის ოლიმპიურ თამაშებზე მეექვსედ იასპარეზა 1952 წელს, ფინეთის დედაქალაქ ჰელსინკიში. ამ თამაშებზე მათ 1 ოქროსა და 2 ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1952 წლის ზაფხულის ოლიმპიურ თამაშებზე
კატეგორია:ბრაზილია ზაფხულის ოლიმპიურ თამაშებზე
კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
ბრაზილია 1948 წლის ზაფხულის ოლიმპიურ თამაშებზე

**ბრაზილიამ** ზაფხულის ოლიმპიურ თამაშებზე მეხუთედ იასპარეზა 1948 წელს, დიდი ბრიტანეთის დედაქალაქ ლონდონში. ამ თამაშებზე მათ მხოლოდ ერთი ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1948 წლის ზაფხულის ოლიმპიურ თამაშებზე
კატეგორია:ბრაზილია ზაფხულის ოლიმპიურ თამაშებზე
კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
ოსკარი საუკეთესო მხატვრული გაფორმებისთვის

**ამერიკული კინოაკადემიის ჯილდო საუკეთესო მხატვრული გაფორმებისთვის** — ერთ-ერთი ჯილდო ოსკარის დაჯილდოებაზე, რომელიც იმართება ყოველწლიურად ამერიკის შეერთებულ შტატებში. ჯილდოს ამერიკის კინემატოგრაფიულ ხელოვნებათა და მეცნიერებათა აკადემია გადასცემს კინემატოგრაფიაში მომუშავე ხალხს.

## ლაურეატები
### 1940-იანები
### 1950-იანები
### 1960-იანები
### 1970-იანები
### 1980-იანები
### 1990-იანები
### 2000-იანები
### 2010-იანები
კატეგორია:ოსკარი
ბრაზილია 1992 წლის ზაფხულის ოლიმპიურ თამაშებზე

**ბრაზილიამ** ზაფხულის ოლიმპიურ თამაშებზე მეთექვსმეტედ იასპარეზა 1992 წელს, ესპანეთის ქალაქ ბარსელონაში. ამ თამაშებზე მათ 2 ოქროსა და 1 ვერცხლის მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1992 წლის ზაფხულის ოლიმპიურ თამაშებზე
კატეგორია:ბრაზილია ზაფხულის ოლიმპიურ თამაშებზე
კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
ბრაზილია 2000 წლის ზაფხულის ოლიმპიურ თამაშებზე

**ბრაზილიამ** ზაფხულის ოლიმპიურ თამაშებზე მეთვრამეტედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ 6 ვერცხლისა და 6 ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 2000 წლის ზაფხულის ოლიმპიურ თამაშებზე
კატეგორია:ბრაზილია ზაფხულის ოლიმპიურ თამაშებზე
კატეგორია:სამხრეთ ამერიკის ქვეყნები ზაფხულის ოლიმპიურ თამაშებზე
ახალსოფლის მაცხოვრის ეკლესია

**ახალსოფლის მაცხოვრის ეკლესია** — ეკლესია ხაშურის მუნიციპალიტეტის სოფელ ახალსოფლის სამხრეთით 1 კმ-ზე. თარიღდება გვიანდელი ფეოდალური ხანით. ეკლესია ნაგებია რიყის ქვით.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
გიდეონ სანდბექი

thumb|გიდეონ სანდბექი
**გიდეონ სანდბექი** — შვედ-ამერიკელი ინჟინერი და გამომგონებელი. ის დაიბადა 1880 წლის 24 აპრილს და გარდაიცვალა 1954 წლის 21 ივნისს. მისი ყველაზე აღიარებული გამოგონებაა ელვა შესაკრავი, რომელიც გამოიყენება ტანსაცმლის შესაკრავად, თუმცა თავიდან ის გამოიყენებოდა მხოლოდ ტომარების ან ფეხსაცმლის შესაკრავად, მოდიფიკაციების შემდეგ კი ელვას უფრო ფართო გამოყენება მიეცა.

## რესურსები ინტერნეტში 
* Biografie von Gideon Sundbäck
* Sundback's U.S. patent #1,219,881 (1914/1917) 

კატეგორია:ამერიკელი ინჟინრები
კატეგორია:ამერიკელი გამომგონებლები
კატეგორია:შვედი ინჟინრები
კატეგორია:დაბადებული 24 აპრილი
კატეგორია:დაბადებული 1880
კატეგორია:გარდაცვლილი 21 ივნისი
კატეგორია:გარდაცვლილი 1954
ინდოეთის გენერალ-გუბერნატორი

[მინი|[უორენ გასტინგსი პირველი გენერალ-გუბერნატორი, (1773-1785)]]
**ინდოეთის გენერალ-გუბერნატორი** — ტიტული, რომლითაც იწოდებოდა ბრიტანეთის ინდოეთის ხელმძღვანელი, ხოლო დამოუკიდებლობის შემდეგ ინდოეთის მონარქის წარმომადგენელი რომელიც ასევე იყო ქვეყნის დე ფაქტო მმართველი. თანამდებობა შეიქმნა 1773 წელს, მისი ტიტული იყო ბრიტანეთის ინდოეთის პროვინციების გენერალ-გუბერნატორი და მდებარეობდა ფორტ-უილიამში. თავიდან მისი პირდაპირი მმართველობა მხოლოდ ფორტ-უილიამზე ვრცელდებოდა, თუმცა ასევე აკონტროლებდა ბრიტანეთის ოსტინდოეთის კომპანიას, მხოლოდ 1833 წლიდან გავრცელდა მისი ძალაუფლება მთელს ბრიტანულ ინდოეთზე და ეწოდა *ინდოეთის გენერალ-გუბერნატორი*.

## იხილეთ აგრეთვე 
* ბრიტანეთის იმპერია
* ბრიტანეთის ინდოეთი
* ბრიტანეთის ინდოეთის გაყოფა
* ინდოეთის ისტორია

## წყაროები 
* Association of Commonwealth Archivists and Record Managers (1999) "Government Buildings – India"
* Forrest, G. W., Order of the Indian Empire, (editor) (1910) *Selections from the State Papers of the Governors-General of India; Warren Hastings* (2 vols), Oxford: Blackwell's
* *Encyclopædia Britannica* ("British Empire" and "Viceroy"), London: Cambridge University Press, 1911, 11th edition,
* James, Lawrence (1997) *Raj: the Making and Unmaking of British India* London: Little, Brown & Company ISBN 0-316-64072-7
* Keith, A. B. (editor) (1922) *Speeches and Documents on Indian Policy, 1750–1921*, London: Oxford University Press
* Oldenburg, P. (2004). "India." *Microsoft Encarta Online Encyclopedia.*(  2009-10-31)
* mountbattenofburma.com – Tribute & Memorial website to Louis, 1st Earl Mountbatten of Burma 

კატეგორია:ინდოეთის გენერალ-გუბერნატორი
კატეგორია:ინდოეთის ისტორია
კანპური

**კანპური** (; ურდუ کان پور) — ქალაქი ინდოეთში, უტარ-პრადეშის შტატის სამრეწველო დედაქალაქი. იგი ინდოეთის მე-11 ყველაზე ხალხმრავალი ქალაქი.

კანპური ჩრდილოეთ ინდოეთის ერთ-ერთი უძველესი ინდუსტრიული ქალაქია. მისი მეტროპოლიური არეალის ფართობი 1 640 კმ²-ია, ქალაქის ფართობი კი 829 კმ², მოსახლეობა კი დაახლოებით 3 მლნ ადამიანი. ადმინისტრაციულად იყოფა 6 ზონად. 

ბოლო წლებში, ქალაქი ვითარდება როგორც ტექსტილის, ტყავის, ელექტრონიკის, ქიმიური, კვების, ავტომობილების, კომუნიკაციების, უძრავი ქონების, საინფორმაციო ტექნოლოგიების, კოსმოსური და საინჟინრო წარმოების ცენტრი. ქალაქი ასევე მნიშვნელოვან საინფრასტრუქტურო ცენტრად იქცა. კანპური სპეციალიზდება ერთსართულიან სახლებზე, მოსახლეობის დაახლოებით 50% ცხოვრობს სწორედ ასეთ სახლებში, რაც კანპურს ინდოეთში ერთადერთ ქალაქად აქცევს, სადაც მოსახლეობის უმრავლესობა კერძო სახელბში ცხოვრობს და არა აპარტამენტებში. 

მიჩნეულია, რომ კანპური საჩენდის სახელმწიფოს კანდელას დინასტიამ დააარსა. 

## იხილეთ აგრეთვე
*ინდოეთის მილიონიანი ქალაქების სია

## რესურსები ინტერნეტში
*Kanpur city portal 
*Kanpur Dehat portal 
* Kanpur City Latest Updates 
*Kanpur Satellite Map
*Kanpur public portal

## სქოლიო
კატეგორია:უტარ-პრადეშის ქალაქები